RAPPORT FRA KOMMISSIONEN om ordningen for stabilisering af eksportindtægter i 2000, der er indført ved fjerde AVS/EF-konvention, som revideret ved Mauritius-aftalen.

RAPPORT FRA KOMMISSIONEN

om ordningen for stabilisering af eksportindtægter i 2000, der er indført ved fjerde AVS/EF-konvention, som revideret ved Mauritius-aftalen.

1. Indledning

1. Artikel 31, stk. 3, i den interne aftale om finansiering og forvaltning af Fællesskabets bistand fastsætter følgende:

Kommissionen udarbejder hvert år en samlet rapport til medlemsstaterne, om hvorledes ordningen for stabilisering af eksportindtægter fungerer, og om, hvorledes AVS-staterne anvender de overførte midler.

2. Denne rapport vedrører AVS/EF-institutionernes aktiviteter og forvaltningen af ordningen i 2000, navnlig fordelingen af overførslerne for 1999, som var det femte år for anvendelse af Stabex-ordningen i medfør af fjerde AVS/EF-konvention, som revideret ved Mauritius-aftalen.

Det er det sidste år for anvendelsen af ordningen for stabilisering af eksportindtægterne. Det er blevet besluttet at erstatte ordningen i AVS/EF-partnerskabsaftalen, der blev undertegnet i Cotonou den 23. juni 2000, med en yderligere støtte i tilfælde af udsving i eksportindtægterne, og at denne støtte skal integreres i AVS-staternes nationale vejledende program.

I dette sidste anvendelsesår for Stabex har overførslerne kunnet dækkes helt som i de tidligere anvendelsesår med midlerne fra anden finansprotokol.

2. AVS/EF-institutionernes aktiviteter

3. Ved afgørelse nr. 1/2000 af 27. juli 2000 [1] om overgangsforanstaltninger, der skal gælde fra den 2. august 2000 indtil AVS/EF-partnerskabsaftalens ikrafttræden forlængede AVS/EF-Ministerrådet bl.a., hvad angår Stabex, bestemmelserne i fjerde AVS/EF-konvention som revideret ved aftalen undertegnet i Mauritius den 4. november 1995, indtil den 31. december 2000.

[1] EFT L 195 af 1. august 2000, s. 46.

4. På basis af denne afgørelse besluttede AVS/EF-Ambassadørudvalget den 26. september 2000 [2] bl.a., at der skulle oprettes en reserve til finansiering indtil den 31. december 2000 af afgørelser om Stabex-overførsler konteret anvendelsesårene 1998 og 1999 (168 mio. EUR) og til tilbagebetaling af restbeløb inden for rammerne af anden finansprotokol (72 mio. EUR - konventionens artikel 195, litra a)). Dermed kunne der træffes afgørelse om nogle overførsler, hvis behandling ikke var afsluttet i juli 2000, og om tilbagebetaling af restbeløb inden for rammerne af anden finansprotokol. For nærmere oplysninger om de finansielle aspekter af disse afgørelser henvises der til punkt 3 (overførsler vedrørende anvendelsesåret 1999) og 4 (tilbagebetaling af restbeløb inden for rammerne af anden finansprotokol) i denne rapport.

[2] Afgørelse nr. 3/2000, EFT L 303 af 2.12.2000, s. 30.

3. Overførsler for anvendelsesåret 1999

5. Beregning af grundlaget for overførslerne

Kommissionen har for anvendelsesåret 1999 konstateret, at 23 AVS-stater kunne modtage 31 Stabex-overførsler. Listen over de 31 lande-/produktpar, som viser de støtteberettigede tab af eksportindtægter, fremgår af tabel 1 i denne rapport [3].

[3] Kommissionen traf afgørelse om størstedelen af overførslerne den 24. juli 2000. Der blev truffet afgørelse den 27. december 2000 om to overførsler, hvis behandling ikke var afsluttet (Sudan/bomuld og Burkina Faso/bønner). Sidstnævnte afgørelse omfatter også tre overførsler for anvendelsesåret 1998 (Sudan/bomuld: 4 832 283 EUR; Mauretanien/blæksprutter: 14 754 418 EUR, Madagaskar/vanille: 1 769 073 EUR) og tilbagebetaling af restbeløb i henhold til anden finansprotokol (se punkt 4 i denne rapport).

6. Det samlede beløb for overførselsgrundlaget, efter anvendelse af det i artikel 197, stk. 3 og 4, i konventionen fastsatte fribeløb, udgør 316 439 472 EUR.

Det skal i denne forbindelse bemærkes, at beløbet for overførselsgrundlaget, som er beregnet i henhold til Fællesskabets importstatistikker, efter anvendelse af artikel 204 i konventionen nedsættes til beløbet for det overførselsgrundlag, som er beregnet i henhold til de statistikker, der er gældende for AVS-statens eksport til samtlige bestemmelsessteder, når det andet beløb er lavere.

7. Nedsættelser i medfør af artikel 203

I visse tilfælde har det på grund af udviklingen i den markedsførte produktion og den samlede eksport af de pågældende produkter været nødvendigt at afholde konsultationer mellem Kommissionen og repræsentanter for AVS-staterne i medfør af artikel 203 i konventionen. Disse konsultationer har ført til nedenstående nedsættelser:

7.1. Nedsættelser på grund af betydelige ændringer i udviklingen i den markedsførte produktion af det pågældende produkt:

>TABELPOSITION>

7.2. Nedsættelser på grund af et fald i andelen af eksport til samtlige bestemmelsessteder i den markedsførte produktion:

>TABELPOSITION>

7.3. Nedsættelser på grund af et fald i andelen af eksport til EU i forhold til samtlige bestemmelsessteder:

>TABELPOSITION>

8. Fastlæggelse af overførsler

Det samlede beløb for berettigede overførsler, efter konsultationer i henhold til artikel 202 og 203 i konventionen, udgjorde i dette tilfælde derfor 281 081 112 EUR.

9. Oversigt over regnskabsåret, opgjort efter modtagerland og efter produkt

Tabel nr. 2 indeholder en oversigt over regnskabsåret, opgjort efter modtagerland.

Oversigten pr. produkt viser, at kaffe tegner sig for 66,4% af det samlede overførte beløb.

På grund af det pludselige, betydelige fald i kaffeprisen på verdensmarkederne i 1999 er det de kaffeeksporterende AVS-stater, der bliver de største modtagere af Stabex-midler i det pågældende anvendelsesår.

4. Tilbagebetaling af restbeløb i henhold til anden finansprotokol

10. I overensstemmelse med konventionens artikel 195, litra a), og på grundlag af Ambassadørudvalgets afgørelse af 26. september 2000 (se punkt 2.4, i denne rapport) traf Kommissionen den 27. december 2000 afgørelse om tilbagebetaling til de berettigede AVS-stater af restbeløb (almindeligvis benævnt "fribeløb") i henhold til anden finansprotokol. Restbeløbet udgjorde i alt 70 691 488 EUR. Enkelthederne pr. AVS-stat og pr. produkt findes i tabel 4 i denne rapport.

5. Ordningens finansielle stilling

11. Ved udgangen af august 2000 så ordningens finansielle stilling således ud:

i EUR

-Ressourcer i form af tildelinger [4] + 1 509 655 373

[4] Enkeltheder pr. anvendelsesår :

-Ressourcer i form af renter + 71 470 164

-Overførsler i anvendelsesåret 1999 (afgørelse af 24.7.2000) - 235 453 535

-Restbeløb + 1 345 672 002

12. Ved AVS/EF-Ambassadørudvalgets afgørelse nr. 3/2000 af 26. september 2000 (se punkt 2.4) blev det i punkt 5.11 ovenfor nævnte restbeløb på 1 345 672 002 EUR fordelt som følger:

-240 mio. EUR til den ved nævnte afgørelse oprettede reserve, heraf:

-168 mio. EUR til potentielle overførsler for anvendelsesårene 1998 og 1999

-72 mio. EUR til potentiel tilbagebetaling af restbeløb inden for rammerne af anden finansprotokol (konventionens artikel 195, litra a))

-1 105 672 002 EUR til den generelle reserve af ikke-tildelte midler under 6., 7. og 8. EUF, der er til rådighed til programmeringsaktiviteter i overensstemmelse med artikel 3 af AVS/EF-Ministerrådets afgørelse nr. 1/2000 af 27. juli 2000.

Ved udgangen af december 2000 fordelte restbeløbet af reserven på 240 mio. EUR for Stabex, der blev oprettet ved AVS/EF-Ambassadørudvalgets afgørelse nr. 3/2000, sig som følger:

-Potentielle overførsler 1998/1999 i EUR

-Beløb i reserve + 168 000 000

-Samlet beløb, hvorom der faktisk er truffet afgørelse [5] - 66 983 351

[5] Kommissionens afgørelse af 27. december 2000.

-Tilbagebetaling af restbeløb (2. finansprotokol)

-Beløb i reserve + 72 000 000

-Samlet beløb, hvorom der faktisk er truffet afgørelse5 - 70 691 488

-Restbeløb 102 325 161

14. Restbeløbet på 102 325 161 EUR, der er nævnt i punkt 5.13 ovenfor, er blevet overført til den generelle reserve af ikke-tildelte midler fra 6., 7. og 8. EUF, der er oprettet ved AVS/EF-Ministerrådets afgørelse nr. 1/2000 af 27. juli 2000. Til denne generelle reserve er der overført et beløb på 19 144 397 EUR, der repræsenterer den ekstra rente mellem datoen for AVS/EF-Ambassadørudvalgets afgørelse nr. 3/2000 af 26. september 2000 og den 31.12.2000.

6. Anvendelsen af de overførte midler

15. Ramme for gensidige forpligtelser

15.1. Burundi

Anvendelsesår Produkt Beløb i EUR

1992 Kaffe 9 038 427

Skind og huder 326 763

1993 Kaffe 19 577 265

Skind og huder 273 078

1993 suppl. Kaffe 799 072

Skind og huder 11 146

Tilbagebetaling Kaffe 653 113

første protokol

1995 Rå huder 299 240

1996 Kaffe 3 182 889

Rå huder 402 737

1998 Skind og huder 203 803

1999 Kaffe 8 746 332

Betalingsdato: 11.01.2001 (1992 kaffe)

08.02.2001 (1992 skind og huder)

(1993 og 1993 suppl.)

(1995 - 1996 - 1998 - 1999)

Dato for undertegnelse af rammen: 06.12.2000

Anvendelse (indsatsområder):

Ifølge rammen skal en første tranche på 6 000 000 EUR sælges ved auktion af Republikken Burundis nationalbank (BRB) i overensstemmelse med forordningen om valutaauktionsmarkedet (MED) af 29.6.2000, der har været gældende siden den 1.7.2000, og gældende lovgivning, som vedtages efterfølgende. Counterpartmidlerne, som opnås ved dette auktionssalg, overføres til en konto "Stabex-overførsel", der åbnes i BRB med dobbelt underskrift af den nationale anvisningsberettigede og repræsentanten for Europa-Kommissionen. Midlerne anvendes til betaling af andelen af det direkte basisvederlag til civilforvaltningen, navnlig ansatte med ansvarsopgaver inden for branchen eller mere generelt inden for landbrugsudvikling eller prioriterede sektorer i landdistrikter for at bidrage til normaliseringen af forvaltningens drift til fordel for befolkningen i landdistrikter. Regeringen forpligter sig til at tilvejebringe den tilsvarende modydelse fra statens side i de forskellige programmer, hvortil der ydes udenlandsk finansiering inden for rammerne af rehabiliteringsprocessen.

Under hensyntagen til sikkerhedssituationen og fremskridtene i fredsprocessen vil BRB få overdraget to trancher til et vejledende beløb på 17 250 000 EUR, opdelt i flere undertrancher, som skal sælges på auktion i overensstemmelse med ovennævnte forordning. Counterpartmidlerne, som opnås ved hvert auktionssalg, overføres til kontoen "Stabex-overførsel", der åbnes i BRB med dobbelt underskrift af den nationale anvisningsberettigede og repræsentanten for Europa-Kommissionen.

Et valutabeløb på 3 000 000 EUR vil blive holdt i reserve til alle faglige bistandsaktioner: sagkundskab til budgetforvaltning og opfølgning af anvendelsen af midlerne, tekniske og finansielle revisioner, udarbejdelse af aktioner og opfølgning heraf og andre nødvendige faglige bistandsaktioner igennem hele perioden for gennemførelsen af rammen for de gensidige forpligtelser.

15.2. Comorerne

Anvendelsesår Produkt Beløb i EUR

1996 Vanille 1 606 458

Kryddernellike 203 380

Æteriske olier 829 618

1997 Vanille 1 768 900

Æteriske olier 480 188

Betalingsdato: 21.8.1998 (1996) og 16.10.1998 (1997)

Dato for undertegnelse af rammen: 31.10.2000

Anvendelse (indsatsområder):

Under hensyntagen til samarbejdsmålene forpligter Europa-Kommissionen sig til at hjælpe Comorernes regering med at videreføre politikken for liberalisering og indskrænkning af statens engagement i operationelle opgaver i landbrugssektoren. Midlerne fra Stabex-overførslerne vil på denne baggrund blive anvendt:

-som bidrag til udbygning af vejstrækningen SIDJOU-IDJIKOUNDZI i Dimani-regionen på Grande Comore til støtte af ministeriet for offentlige arbejder, byplanlægning og boliger - generaldirektoratet for offentlige arbejder

-som bidrag til et program for forbedring af vanille- og ylang-ylang-branchens driftsresultater med støtte til de berørte erhvervssammenslutninger via en tværfaglig repræsentativ og operationel organisation (Maison des Epices)

-som støtte til identifikation og beplantning med nye afgrøder til diversificering af produktionen til fordel for de berørte sammenslutninger

-som bidrag til støtte af erhvervsstrukturering af landbrugseksportbrancher, navnlig ylang-ylang-branchen, med specialiseret faglig bistand

-til udforskning af de nationale og internationale mekanismer og operatører på indenlandske og udenlandske markeder for salgsafgrøder ved oprettelse af et tværfagligt observationsorgan

-som støtte til fremme af afsætningen af salgsafgrøder på verdensplan ved et bidrag til markedsføringsaktioner, særlig med støtte til eksportører af disse produkter, via Maison des Epices

-som bidrag til indførelsen af en kvalitetskontrol med støtte til Maison des Epices i partnerskab med CNDRS

-til de nødvendige specialundersøgelser, navnlig vedrørende beskatning af landbrugsprodukter bestemt til eksport

-som bidrag til etableringen og driften af Maison des Epices

-til styrkelse af Maison des Epices' tekniske og administrative kapacitet ved hjælp af faglig bistand i støtteprogrammernes løbetid.

15.3. Rwanda

Anvendelsesår Produkt Beløb i EUR

1992 Kaffe 13 420 282

Skind og huder 849 994

Pyrethrum 52 024

Tilbagebetaling Kaffe 566 400

1. protokol Skind og huder 27 188

1995 The 2 150 169

Rå huder 570 368

Kaffe 11 028 005

Betalingsdato: 03.06.1996 (1992)

16.9.1997 (tilbagebetaling 1. protokol)

31.01.2000 (1995)

Dato for undertegnelse af rammen: 10.02.2000

Anvendelse (indsatsområder):

Midlerne vil blive anvendt til at finansiere følgende aktioner:

(1) Støtte til aktioner under strukturtilpasningsprogrammet (25,4 mio. EUR svarende til programmets tranche 3 og 4)

-Rwandas regering og Europa-Kommissionen har besluttet, at de pågældende midler skal mobiliseres i form af støtte til statsbudgettet efter retningslinjerne i strukturtilpasningsprogrammet (FAS 1), der blev underskrevet den 18. maj 1999

-I en aftaleprotokol som tillæg til rammen for de gensidige forpligtelser, der underskrives af EUF's nationale anvisningsberettigede og delegationschefen, præciseres budgetretningslinjerne og beløbene samt de praktiske regler for finansiering af udgifter i målsektorerne.

(2) Støtte af 3. fase af omstrukturering af kaffebranchen (4,8 mio. EUR). Støtten bidrager til:

-etablering og drift af et in vitro-laboratorium til forskningsvirksomhed ved ISAR og støtte til programmet for foryngelse af kaffeplantager

-faglig bistand til at støtte regeringen med såvel dens program for institutionel reform som dens program for forbedring af produktion, høst og behandling af afgrøder (bl.a. et program for vedligeholdelse af kaffedyrkningsinfrastruktur i landområder), afsætning og information om verdensmarkedspriserne

-I dette program indgår der evalueringer og undersøgelser, og blandt de vigtigste undersøgelser kan nævnes:

-en evaluering af branchens situation og virkningerne af tidligere Stabex-interventioner

-en undersøgelse af producentsammenslutningernes organisation og struktur

-en undersøgelse af input-systemerne og et program for landbrugskredit på linje med regeringens politik for fødevarestrategi og andre donorers interventioner på området

-etablering af et laboratorium for kontrol med kaffens kvalitet og dertil knyttet uddannelse

-udarbejdelse af rammerne for 96 og 97 for kaffe, the, pyretrum, skind og huder med særlig opmærksomhed på undersøgelsen af mulighederne for diversificering.

Visse prioriterede aktioner, der er indkredset i forbindelse med ovennævnte undersøgelser, finansieres også med en del af de 4,8 mio. EUR til rammerne for 92/95.

Retningslinjerne for iværksættelsen af disse aktiviteter sammen med det detaljerede budget (undersøgelser evalueringer, faglig bistand osv.) vil senere blive nedfældet i en brevveksling med angivelse af alle enkeltheder under overholdelse af de gældende regler og strategien for branchen samt forpligtelserne i henhold til rammen for de gensidige forpligtelser.

Støtten i henhold til rammen skal ydes i sammenhæng med andre EF-interventioner af samme type (counterpartmidler fra eksisterende PSI) og med aktioner i henhold til andre instrumenter for rehabilitering af den sociale sektor, særlig handlingsprogrammet for rehabilitering, andet program for rehabilitering og programmet for mikroprojekter under 7. EUF, der er under gennemførelse.

15.4. Salomonøerne

Anvendelsesår Produkt Beløb i EUR

1998 Træ 41 820 222

Betalingsdato: 10.01.2000

Rammen undertegnet: 29.05.2000

Anvendelse (indsatsområder):

(1) Transportsektoren - aktiviteter

(a) Trustfond-konceptet Trustfond-konceptet kan benyttes til at overføre levering af transportydelser fra staten til den private sektor. Overskuddet fra trustfonden kan anvendes til at dække omkostningerne ved subsidiering af ikke-kommercielle ruter. Det kan ske ved konkurrence om langfristede franchiser fra private operatører på basis af minimumsservicekrav. På denne måde skabes der en vis sikkerhed og et for investeringer befordrende klima. Med en subsidiering af 'ikke-kommercielle' ruter er der ikke længere behov for krydssubsidier. De kommercielle ruter kan således enten åbnes for fuldstændig konkurrence, eller operatører kan konkurrere om franchiser. Der vil ud fra, hvad der forventes at være en betydelig økonomisk gevinst, opstå en helt private sektor. 60% af overførslen tilføres en trustfond.

(b) Etablering af et søfarts- og luftfartsregulerings- og licensorgan Der vil skulle oprettes et søfarts- og luftfartsregulerings- og licensorgan til at administrere franchisesystemet tillige med licensudstedelsen og andre sikkerhedsaspekter. Organet bliver meget beskedent (maks. 5 personer på fuld tid) og skal indledningsvis etableres i ministeriet for transport, bygge- og anlægsarbejder og kommunikation. Indtil 3% af overførslen kan anvendes til dette formål.

(2) Development Bank of the Solomon Islands Efter en undersøgelse af banken, finansieret med EUF-ressourcer, er det blevet besluttet, at banken har en nyttig rolle at spille, forudsat at den kan skaffe sig finansiel opbakning til at styrke sin virksomhed. Den kan fungere som leverandør af langfristet finansiering af kommercielle aktiviteter. Banken vil blive gjort mere uafhængig af regeringen i henhold til et revideret mandat, og man håber, at den private sektor på længere sigt kan gøres interesseret i at erhverve andele i banken, når den engang er omstruktureret. Indtil 10% af overførslen kan anvendes til støtte af DBSI.

(3) Skovbrug På basis af 1998-rammen støttes økologisk forsvarlig hugst og bæredygtigt skovbrug samt aktiviteter, der støttes på basis af 1994-95-rammen, hovedsagelig genskovningsprojekter og projekter for indenlandsk forarbejdning. Det falder i tråd med interventioner, der finansieres via EF-budgetposter og af andre donorer i regionen. Der fokuseres på bæredygtig udnyttelse af skovressourcerne og sammenkobling med andre landbrugsaktiviteter. Indtil 10% af overførslen vil blive anvendt til at støtte skovbrugs sektoren.

(4) Udvikling af landdistrikterne På basis af 1998-rammen vil der fortsat blive leveret støtte til landbrugere i landdistrikter og departementet for landbrug og fiskeri. Eksportdiversificeringsaktiviteter vil også blive støttet tillige med infrastruktur i landdistrikterne. Indtil 12% af overførslen vil blive anvendt til at støtte udviklingen i landdistrikter.

(5) Faglig bistand og evaluering De midler, der tildeles denne komponent, vil i hovedsagen blive anvendt til at finansiere programforvaltningsenheden (PFE), de nødvendige tekniske undersøgelser på kort sigt (f.eks. design, gennemførlighed, økonomisk/finansiel analyse osv.), halvårlige revisioner af de forskellige komponenter, årlige midtvejsrevisioner og en endelig evaluering af programmet. PFE skal sortere under den eksisterende nationale anvisningsberettigede-PFE og placeres også i planlægningsdepartementets lokaler. Indtil 5% af overførslen vil blive anvendt til at støtte ovennævnte aktiviteter.

15.5. Tanzania

Anvendelsesår Produkt Beløb i EUR

1996 Te 3 051 024

Betalingsdato: 02.12.1998

Rammen undertegnet: 20.06.2000

Anvendelse (indsatsområder):

(1) Kompensationsbetalinger til små teavlere Under "Stabex for Coffee" blev der foretaget tre kompensationsbetalinger til 400 000 kaffeavlere i henhold til Stabex-kaffeprogrammerne i 1993, 1994 og 1997. Kaffeavlerne modtog direkte kontantkompensation, der tegnede sig for omkring 60% af Stabex-tildelingerne. I tesektoren skønnes det, at sådanne direkte kompensationsbetalinger til små teavlere vil være et effektivt middel til at genskabe deres tillid til afgrøden efter flere års uregelmæssige betalinger fra det tidligere Tanzania Tea Authority (TTA). Der findes mellem 25 000 og 30 000 små teavlere, som i 1996 tegnede sig for ca. 10% af Tanzanias teproduktion. Det foreslås at yde kompensation alene til småavlere, da de led mest under tørken i 1996. Tildeling: 1 150 000 EUR.

(2) Støtte til nedskæring af tidligere TTA-personale Privatiseringen af de seks TTA-fabrikker og omstruktureringen af tilsynsmyndigheden kræver en kraftig beskæring af personalet. Noget af dette personale kan overtages af de nye private ejere af fabrikkerne som led i en overtagelsesplan, men størstedelen vil blive formelt afskediget. Der vil blive opstillet en detaljeret plan herfor. Der bliver eventuelt ikke behov for Stabex-finansiering i denne forbindelse, hvis salget af fabrikker rejser tilstrækkelige midler til at kompensere personalet. Skulle dette blive tilfældet, vil tildelingen blive nyprogrammeret, sandsynligvis til at forbedre tilkørselsvejene i tedyrknings områderne. Tildeling: 750 000 EUR.

(3) Støtte til Tanzanias teforskningsinstitut (TRIT) Tildeling: 500 000 EUR.

(a) Små teforarbejdningsanlæg Det drejer sig om indkøb af mindre teforarbejdningsudstyr til Ngwazi- og Marakitanda-forskningsstationerne til bearbejdning af små prøver teblade på en realistisk måde under kontrollerede betingelser.

(b) Erhvervsuddannelse

(c) Bestemmelse af vandindholdet i jordbunden

(d) Miljøfysiologi

(4) Planteskoler Plantagerne er nødt til at forbedre deres kapacitet og udskifte i øjeblikket lidet rentable tebuske med klonede buske, for at de kan forblive konkurrencedygtige på verdensplan. Også småavlerne vil skulle udskifte ikke-rentable tebuske efter mange års vanrøgt. Derfor må de eksisterende planteskolers kapacitet øges. Tildeling: 350 000 EUR.

(5) Uddannelse af landbrugere Småavlere vil modtage uddannelse på græsrodsniveau i deres landsbyer og på forskningsstationerne, hvor det vil blive diskuteret, hvordan de kan øge deres overskud fra teavl. Tildeling: 200 000 EUR.

(6) Faglig bistand og evaluering Selvom der findes en betydelig teknisk viden inden for sektoren og via Tea Association of Tanzania og TRIT, kan der blive brug for kortvarige faglige rådgivningsmissioner til at støtte visse af programmets komponenter og evaluere programmet. Der er afsat midler til en ekstern evaluering af programmet. Tildeling: 100 000 EUR.

Tabel 1: FASTLÆGGELSE AF OVERFØRSELSGRUNDLAGET 1999 (i EUR)

>TABELPOSITION>

Tabel 2

OPGØRELSE PR. MODTAGERLAND ANVENDELSESÅR 1999

>TABELPOSITION>

Tabel 3

OPGØRELSE PR. PRODUKT anvendelsesår 1999

>TABELPOSITION>

Tabel 4: TILBAGEBETALING AF RESTBELØB I FORBINDELSE MED ANDEN FINANSPROTOKOL (konventionens artikel 195, litra a))

>TABELPOSITION>